P-klubin laskiainen toimistolla ja Rabalder Barissa
2022-03-01 12:00 - 23:30 (Europe/Helsinki) | Toimisto, Rehtorinpellonkatu 4B, Turku, 20500, Finland
*In English below!*
P-klubin laskiainen on täällä. Vedä haalarit päälle ja tule viettämään pullan, bingon ja karaoken sävyttämää laskiaistiistaita. Luvassa pidennetty laskiaispäivystys, jossa voit nauttia päivystyksen laskiaispullatarjonnasta ja Stroh-teen lämmöstä. Alla päivän aikataulu, jotta kaikki löytävät paikalle.
Klo 12-16 Laskiaispäivystys
– Tarjolla kaikkien rakastamaa Stroh-teetä ja P-klubin leipureiden taikomia laskiaispullia.
Klo 16-20 Toimistolla hengailua
– Luvassa jännittävä laskiaisbingo.
Klo 20
– Illalla Rabalder Bar avaa ovensa klubilaisille ja pääsemme jatkamaan iltaa karaoken merkeissä.
P-klubin alkoholillisissa tapahtumissa on käytössä turvahenkilöt, jotka toimivat avun ensiasteena tarvittaessa. Tunnistat heidät “Turvahenkilö”-pinssistä. Laskiaispäivystyksen sekä -etkojen turvahenkilöinä toimivat Ida-Marie Okoye ja Ilona Poncin. Voit olla heihin yhteydessä matalalla kynnyksellä ongelmatilanteissa.
Lisätietoja turvahenkilökäytännöstä saat yhdenvertaisuusvastaavilta Venla Reunaselta (vkreun@utu.fi) ja Ruusa Ikoselta (rmikon@utu.fi).
MITÄ: Laskiaispäivystys, laskiaisbingo ja karaokea
MISSÄ: Toimisto & Rabalder Bar
MILLOIN: Tiistai 1.3.
Shrovetide (laskiainen) is here and P-klubi is ready to celebrate! The day begins at our office, where stroh-tea and traditional Finnish shrove buns (laskiaispullia) will be served. The day will continue at Rabalder Bar, where you will have a chance to sing karaoke and party!
In case of an emergency during our event at the office, please contact Ida-Marie Okoye or Ilona Poncin.
WHAT: Shrovetide, bingo and karaoke
WHERE: Our office & Rabalder Bar
WHEN: Tuesday, March 1st

P-klubin perinnetoimikunta
2022-03-08 17:00 | Toimisto, Rehtorinpellonkatu 4B, Turku, 20500, Finland
Ovatko P-klubin perinteet sinulle tärkeitä ja haluat päästä siirtämään tietoasi eteenpäin? Oletko joutunut lyömään perinnekorttia pöytään viime aikoina?
Tule mukaan perinnetoimikuntaan varmistamaan, että P-klubin perinteet jatkuvat myös koronapandemian jälkeen. Perinnetoimikunnassa käsitellään esimerkiksi vappuviikkoa ja sen tapahtumia. Toivomme mukaan erityisesti perinteiset tapahtumat kokeneita klubilaisia.
Perinnetoimikunta järjestetään tiistaina 8.3. klo 17.00 P-klubin toimistolla.
Jollet pääse osallistumaan toimikuntaan, mutta sinulla on kuitenkin näkemyksiä ja ajatuksia perinteisiin liittyen, voit laittaa niitä myös sähköpostilla puheenjohtajalle osoitteeseen rmikon@utu.fi
facebook-tapahtuma: https://fb.me/e/1uMo2JLpG

P-klubin kaverisitsit
2022-03-10 18:00 - 22:00 | T-talo, Vanha Hämeentie 29, Turku, 20540, Finland
Tervetuloa P-klubin odotetuille kaverisitseille! Nyt sinulla on tilaisuus tuoda kaverisi tutustumaan mukaansatempaavaan ja ainutlaatuiseen sitsikulttuuriin. Kaverisitsien teemana on Worst Enemies, ja parhaiten pukeutunut pari palkitaan. Näitä sensaatiomaisia juhlia ei kannata missata!
Sitsit järjestetään 10.3. klo 18.00 alkaen T-talolla osoitteessa Vanha Hämeentie 29. Sitsit kestävät noin klo 22.00 asti, minkä jälkeen suuntaamme jatkoille Nightclub Marilynissä järjestettäviin Worst Enemies -bileisiin, joihin sitseille osallistuneet pääsevät ilmaiseksi.
Ilmoittautuminen aukeaa ke 23.2. klo 12 ja päättyy ma 28.2. klo 12. Tämä on myös viimeinen mahdollinen peruutuspäivä, jonka jälkeen ilmoittautuminen on sitova. Huomaathan, että ennen klo 12 tulleet ilmoittautumiset hylätään. Linkki ilmoittautumiseen: https://forms.gle/TZgviGg84z2wK8639
Sitsien hinta on 12/14 euroa juomavalinnasta riippuen. Sitseille mukaan päässeille lähetetään maksuohjeet sähköpostitse ilmoittautumisajan päätyttyä. Maksu hoidetaan niin, että ilmoittaja maksaa molempien osallistujien sitsimaksun. Tapahtuma on OPM.
Koronatilanne voi vaikuttaa tapahtuman järjestämiseen. Ollaan yhdessä vastuullisia!
P-klubin alkoholillisissa tapahtumissa on käytössä turvahenkilöt, jotka toimivat avun ensiasteena tarvittaessa. Tunnistat heidät “Turvahenkilö”-pinssistä. Kaverisitsien turvahenkilöinä toimivat Jenna Summala ja Anna Kuittinen. Voit olla heihin yhteydessä matalalla kynnyksellä ongelmatilanteissa.
Lisätietoja turvahenkilökäytännöstä saat yhdenvertaisuusvastaavilta Venla Reunaselta (vkreun@utu.fi) ja Ruusa Ikoselta (rmikon@utu.fi).
Mikäli tulee kysyttävää sitseihin liittyen, olethan yhteydessä festiksiin festikset@gmail.com
Parasta päälle ja sitsaamaan!
Facebook-tapahtuma: https://fb.me/e/1zw7UqdMk

Worst Enemies -bileet klo 22.00 alkaen Night Club Marilynissä
2022-03-10 22:00
22.00 alkaen Night Club Marilyn
Kevään ensimmäiset baaribileet ovat täällä! Teemana toimii ”Worst Enemies”. Paikalle voi saapua teeman mukaisesti pukeutuneena tai haalareissa. Bileet toimivat virallisina jatkoina Kaverisitseille, ja sitsaajille bileet kuuluvat sitsien hintaan. Kaikille muille sisäänpääsymaksu on vain 2 euroa!
Linkki Facebook-tapahtumaan: https://fb.me/e/1xI1wZXTN

P-klubin ekskursiotoimikunnan kokous
2022-03-14 17:00 - 19:00 | Toimisto, Rehtorinpellonkatu 4B, Turku, 20500, Finland
Oletko jo kokenut klubin matkassa reissaaja vai kenties innostunut ensikertalainen? Kiinnostaako ulkomaan ekskursion suunnittelu syksylle 2022?
Tervetuloa P-klubin ekskursiotoimikunnan kokoukseen maanantaina 14.3. klo 17.00 toimistolle.
Kokouksessa käydään yhdessä läpi mahdollisia matkakohteita, ideoidaan ja aloitetaan ekskursion konkreettinen suunnittelu.
Kokoukseen osallistuminen ei velvoita osallistumaan ekskursion suunnitteluun tai lähtemään matkalle.
Ekskursiota suunnitellaan alustavasti syyskuulle, mutta tarkempi ajankohta tarkentuu lentojen ja majoituksen hinnan mukaan.
Nähdään maaliskuussa!
Ekskursiovastaavat:
Iiris Jouhilampi (iaylin@utu.fi)
Ilona Poncin (ilona.a.poncin@utu.fi)
Facebook-tapahtuma: https://fb.me/e/7Mk6kdFHF

Laulunjohtajakoulutus 2022
2022-03-15 18:00 | Toimisto, Rehtorinpellonkatu 4B, Turku, 20500, Finland
Oletko aina halunnut toimia laulunjohtajana P-klubin sitseillä ja saada sitsikansan huomion omaksesi?
Nyt sinulla on elämäsi tilaus päästä toteuttamaan haaveitasi, sillä laulunjohtajakoulutus järjestetään taas. Koulutukseen osallistuminen ei vaadi hyvää laulutaitoa tai täydellistä sitsiosaamista, vaan oikea asenne on tärkeintä! Koulutus ei myöskään velvoita toimimaan laulunjohtajana eli jos on vähänkään kiinnostusta niin kannattaa tulla paikalle.
Koulutus järjestetään P-klubin toimistolla tiistaina 15.3. klo 18 alkaen Mikko Kohon johdolla. Tarjolla on pientä purtavaa.
Ota laulukirja kainaloon ja tule toimistolle
Facebook-tapahtuma: https://fb.me/e/1fGNE8MW6

P-klubin sääntömääräinen kevätkokous
2022-03-17 16:00 | Turku-sali, Rehtorinpellonkatu 4A, Turku, Finland
Tervetuloa P-klubin sääntömääräiseen kevätkokoukseen torstaina 17.3. kello 16 alkaen Turku-salissa.
Yhdistyslaissa ja yhdistyksen säännöissä säädettyjen asioiden lisäksi kokouksessa päätetään yhdistyksen omistaman osakeyhtiön asioista. Jäsenistölistalle välitetään kokouskutsut sekä niiden liitteet sähköpostitse.
Tapahtumassa kahvitarjoilu.
Facebook: https://fb.me/e/4VAsw7W38

Vuosijuhlatoimikunnan ensimmäinen kokous keskiviikkona 23.3. klo 17 toimistolla
2022-03-23 17:00 | Toimisto, Rehtorinpellonkatu 4B, Turku, 20500, Finland
Kevään koittaessa on myös aika alkaa suunnittelemaan perinteikkäitä vuosijuhlia, jotka koittavat aivan pian. Vuosijuhlatoimikunnan ensimmäinen kokous järjestetään keskiviikkona 23.3. klo 17.00 alkaen P-klubin toimistolla. Tule paikalle suunnittelemaan sekä ideoimaan vuosijuhlia ja sillistä. Nähdään toimistolla!
Facebook-tapahtuma: https://fb.me/e/1LVNDg7Xb

Sinisten haalareiden -tapahtuma torstaina 24.3. klo 17.00 alkaen Educariumin pihalla ja jatkot klo 21.30 alkaen Saaristobaarissa
2022-03-24 17:00
P-klubi ja viisi muuta siniset haalarit omaavaa ainejärjestöä, järjestää yhdessä hauskan rastikierroksen! Mukaan mahtuu 34 joukkuetta ja jokaisessa joukkueessa tulee olla viisi jäsentä. Rastikierroksen jälkeen ilta jatkuu Saaristobaarissa, joka on avoinna kaikille!
Linkki Facebook -tapahtumaan: https://fb.me/e/2v0GGwP3S

Kaljaa ja KV-politiikkaa: urheilu ja politiikka 29.3. klo 17.00 Teerenpelin vintillä
2022-03-29 17:00
P-klubi ja FAIA ry. järjestävät yhdessä rennon keskustelutapahtuman, jossa puhujina toimii Markku Jokisipilä sekä Vesa Vares. Rennon keskustelun aiheena on erittäin ajankohtainen kysymys urheilun ja politiikan suhteesta. Tapahtuman vieraamme pitävät lyhyet puheenvuorot aiheeseen liittyen, jonka jälkeen voi kysellä kysymyksiä ja keskustella aiheesta vapaasti.
Linkki Facebook-tapahtumaan: https://fb.me/e/22C7SHMpm

P-klubin lounas
2022-04-13 12:00 - 13:00 | Turku-sali, Rehtorinpellonkatu 4A, Turku, Finland
P-klubi järjestää yhteisen lounashetken keskiviikkona 13. huhtikuuta klo 12–13 Turku-salissa. Jos olet vailla lounasseuraa tai haluat muuten tulla keskustelemaan ja vaihtamaan kuulumisia muiden klubilaisten kanssa, voit hakea omakustanteisesti lounaan Assarilta ja tulla syömään yhdessä Turku-saliin.

P-klubin ja TENun EU-harkkapaneeli Zoomissa
2022-04-13 17:00
Tervetuloa seuraamaan P-klubin ja Turun Eurooppanuorten järjestämää EU-harkkapaneelia keskiviikkona 13.4. kello 17 Zoomissa. Paneelissa keskustellaan Euroopan Unionin erilaisista harjoittelupaikoista ja annetaan ensikäden tietoa, kuinka tämän mystisen harkkapaikan voisi tulevaisuudessa saavuttaa.
Facebook-tapahtuma: https://fb.me/e/1nztbm8ip
Zoom: https://utu.zoom.us/j/7315283504

Laulukirjatoimikunta toimistolla
2022-04-14 17:00 | Toimisto, Rehtorinpellonkatu 4B, Turku, 20500, Finland
Laulukirjatoimikunta kokoustaa viimeisen kerran tänä keväänä. Tapaaminen on viimeinen mahdollisuus päästä vaikuttamaan laulukirjan uuden painoksen sisältöön ja ulkoasuun. Mikäli et pääse itse paikalle, mutta sinulla on ideoita esimerkiksi uusista lauluista, voit lähettää ne etukäteen sähköpostilla osoitteeseen vkreun@utu.fi.

Viini ja valitus toimistolla
2022-04-19 17:00 | Toimisto, Rehtorinpellonkatu 4B, Turku, 20500, Finland
Tekeekö mielesi juoda viiniä ja valittaa? Saavu siis P-klubin toimistolle nauttimaan viinitarjoilusta, valittamaan kopoille kursseista ja seurustelemaan samalla muun jäsenistön kanssa. Tapahtumassa on tarjolla viiniä, alkoholitonta juomista, pureskeltavaa ja tiukkaa faktaa kopoaiheista. Tervetuloa!
Facebook-tapahtuma: https://fb.me/e/2uIBvPS5M

P-klubin Ukrainan sota -seminaari Pub2-salissa
2022-04-20 14:15 | Publicum, Assistentinkatu 7, 20500, Finland
P-klubi järjestää keskiviikkona 20.4. kaikille avoimen Ukrainan sota -seminaarin, jossa kansainvälisen politiikan asiantuntijat keskustelevat Ukrainan tapahtumista. Paikalla ovat Aleksanteri-instituutin apulaisprofessori sekä HY:n ja MPKK:n Mannerheim-professuurin haltija Katri Pynnöniemi, kansainvälisen politiikan professori Henri Vogt ja Itä-Eurooppaan erikoistunut valtio-opin yliopistonlehtori Heino Nyyssönen. Tervetuloa seuraamaan!
Seminaari järjestetään Publicumilla Pub2-salissa
Facebook-tapahtuma: https://fb.me/e/33T6sHwxP

Trivial Perseet klo 15:00, jatkot klo 22:00
2022-04-25 15:00
“Kova bile. Alottaa vapuviikon.”
Vie Trivial Pursuitin pelaamisen aivan omalle tasolleen. Legendaarinen rastikierros, jolle paikkoja on yhtä eksklusiivisen rajoitettu määrä kuin aina ennenkin. Kaikille avoimia jatkoja juhlitaan Heidi’s Bier Barissa, jonne kilpailijat ja rastihenkilökunta saapuvat loppurastin jälkeen. Baarin ovet aukeavat klo 22:00.

Linkki tapahtumaan: https://www.facebook.com/events/776482290406032

TP-sillis klo 12:00 Laitospuisto / toimisto
2022-04-26 12:00
Edellispäivän oloista toipuminen on mukavampaa porukassa! Sillis järjestetään tuttuun tapaan joko toimistolla tai sään salliessa laitospuistossa. Saatavilla pientä purtavaa ja grilli.

Spedet spelit klo 15:00
2022-04-26 15:00 | Laitospuisto
Silliksen jälkeen riemastuttavat kilvoittelut virkistävät väsyneenkin vappujuhlijan. Ennen illan rientoja hien ja vappumielen saa pintaan Laitospuiston vihreillä niityillä.

Vapun laivaseminaari 26.-27.4.
2022-04-26 19:00 - 2022-04-27 19:00
Mitä sitä hyväksi koettua muuttamaan, vapun laivaseminaarille siis! Silja Linen kokolattiamattojen tamppaaminen, karaoken laulaminen ja tietenkin bingo, niistä on laivaseminaari tehty. Tule mukaan ja koe Itämeren lempeä syleily!

Linkki tapahtumaan: https://fb.me/e/2lFEyzT04

Indexin ja Lexin MunanSulatteluSuunnistus
2022-04-27 16:30
Mikäli et ole tulossa laivalle ja kaipaat poikkitieteellistä vappumeininkiä on siihen nyt erinomainen mahdollisuus, sillä Index ja Lex järjestävät MunanSulatteluSuunnistuksen eli MuSuSun!
Linkki tapahtumaan: https://fb.me/e/1zTiYK1gF

Laivaseminaarin jatkot toimistolla 19.00 alkaen
2022-04-27 19:00 | Toimisto, Rehtorinpellonkatu 4B, Turku, 20500, Finland
Risteilijät saapuvat Itämeren aalloilta maihin n. klo 19:00, jonka jälkeen juhlinta jatkuu P-klubin toimistolla.

Lexin ja P-klubin päiväsitsit 14.00 Kirkkotiellä
2022-04-28 14:00 | Lex Kirkkotie, Kirkkotie 15-19, Turku, 20540, Finland
Lexin ja P-klubin päiväsitsit klo 14.00 alkaen Kirkkotiellä
Sitsien ilmoittautuminen alkaa 19.4. klo 12.00 Lyytissä
Sitsien jälkeen iltaa vietetään Vegas Night Clubissa klo 22:00 alkaen. Jatkot ovat avoimet kaikille (hinta 3 €, sitsaajille ilmainen)
Ilmoittautuminen: https://www.lyyti.fi/reg/Paivasitsit_6959

Linkki tapahtumaan: https://fb.me/e/8BEPByAKu

Kritiikkipesis klo 16:30 Kupittaan pesäpallopyhätössä
2022-04-29 16:30
Perinteinen hegemoniaottelu naapurimme Kritiikin kanssa Kupittaan pesäpallopyhätössä. Saavu paikalle näyttämään kritiikkiläisille kunniajuoksu jos toinenkin tai ainakin kannustamaan klubilaiset voittoon!

Soihtareiden bingo klo 19:00 Proffan Kellarissa
2022-04-29 19:00
Koska jouduit kuitenkin taas poistumaan pettyneenä laivan bingosalista, Soihdunkantajien bingo tarjoaa sinulle uuden mahdollisuuden päästä huutamaan tuota suomen kielen kauneinta viisikirjaimista sanaa Proffan Kellariin.

Professorin vapputanssit klo 21:00 toimistolla
2022-04-29 21:00 | Toimisto, Rehtorinpellonkatu 4B, Turku, 20500, Finland
Professori V tekee paluun ja tarjoilee lyhyen oppimäärän old skool ravea, housea, elektroa, transea, teknoa, acidia ja junkkaa/rumpubassoa jo perinteeksi muodostuneissa vapputansseissa toimistolla. Tule tamppaamaan katupölyt haalareista ja ottamaan kunnollinen rytmitys ennen vappuviikon huipennusta!

Vappuboolit klo 12:00 Laitospuistossa
2022-04-30 12:00 | Laitospuisto
Vappuaatto alkaa perinteisin menoin laitospuistosta valtio-opin rakennuksen portailta. Publicumin pihalla myös muut Indexin jäsenjärjestöt tarjoilevat boolia ja sirkushuveja.

Indexin ja Opexin Vapputanssit
Koska menojalkaa kuitenkin vielä vipattaa tässä vaiheessa vappuviikkoa, Index ja Opex tarjoavat mahdollisuuden päästä laittamaan jalalla koreaksi Educariumin ja Publicumin pihalla. Boolitarjoilua unohtamatta.

Taidemuseonmäki klo 16:30
2022-04-30 16:30
Perinteinen lakitustilaisuus Taidemuseonmäellä alkaa klo 17:30 ja valkolakit pääsemme painamaan päähämme klo 18:00. Ennen lakitusta kokoonnumme yhdessä Leninin patsaan juurelle.

Vappusauna klo 19:00 Pyrkivän sauna
2022-04-30 19:00
Taidemuseonmäeltä suuntaamme saunalle nauttimaan huhtikuun viimeisistä hetkistä yhdessä. Suuntaamme Parkin kentän vieressä sijaitsevaan Pyrkivän saunatilaan, jossa voi nauttia virvokkeista, musiikista ja seurasta! Juhlat jatkuvat puolenyön yli.

TPS vappupiknik klo 12:00 Tähtitorninmäki
2022-05-01 12:00
Puoliltapäivin on aika suunnata yhdessä T-Klubin ja Sosklubin kanssa ylioppilaslakki päässä ja piknik-eväät kainalossa Tähtitornimäellä siintävää sinilippua kohti. Tapahtumaan voi laittaa haalarit jalkaan!

Kevätkeitto 2022 & Piknik-sitsit
2022-05-20 18:00 - 2022-05-21 20:00
In English Below! Facebook-tapahtuma/event: https://fb.me/e/1xI4V1U6w

Kevätlukukauden päättävä Kevätkeitto saattelee p-klubilaiset jälleen kesälomille. Vapusta selvittyä on jokaisen tultava vielä muistelemaan kulunutta kevättä Aurinkolahteen.
Kevätkeittoa juhlitaan perjantaina 20.5. kello 18.00 alkaen Aurinkolahden mökillä Hirvensalossa. Luvassa on rentoa yhdessäoloa, grillailua, saunomista ja hyvää klubiseuraa.
Tapahtuman hinta on 5€ ja se sisältää haalarimerkin sekä makkaran tai maissin. Seuraavana aamuna noin klo 12.00 sitsataan piknik-sitseillä haalarit jalassa ja hassu hattu päässä. Sitsien hinta on 10€ ja jos osallistut sitsaamaan, sinun ei tarvitse maksaa erikseen Kevätkeiton 5€ maksua. Kevätkeiton voi maksaa MobilePaylla tai tilisiirrolla.

MobilePay: 98232

Tilisiirto:
Saaja: Turun yliopiston Politiikan tutkimuksen klubi ry.
Tilinumero: [REDACTED]
Viitenumero: 2005 20225
Piknik-sitseille voit ilmoittautua heti osoitteessa https://forms.gle/SRHjFUYv9bmJ1QdV8 ja ilmoittautuminen on auki sunnuntaihin 15.5. klo 12 asti.
Perjantaina on tarjolla myös grillattavaa pientä korvausta vastaan, mutta myös omia eväitä kannattaa ottaa mukaan! Tapahtuma on OPM. Aurinkolahteen on mahdollista jäädä yöpymään.
Paikan päälle Hirvensaloon pääsee kätevästi busseilla nro 50 ja 51 Kauppatorin laidalta. Kuskilta voi pyytää apua, jotta osaat jäädä Oriniemen päätepysäkillä pois. Pysäkiltä kävelymatkaa on enää parisataa metriä hiekkatietä pitkin.
Tervetuloa juhlistamaan kevätkauden päättymistä yhdessä muiden klubilaisten kanssa. Nähdään Aurinkolahdessa!

English information:
Kevätkeitto (Spring Soup) is the final event of the spring semester! Come and enjoy the spring time at Aurinkolahti cabin in Hirvensalo. Event starts at 18.00 on Friday 20th of May. You can spend the night at Aurinkolahti.
The event costs 5 euros, including a patch for overalls and a sausage or corn. On Saturday there is a picnic sitting party, dress code is overalls and a funny hat. Sitting party costs 10 euros (already includes the 5 euro fee, so sitting party + whole event is 10 euros total. Payment is to be payed with MobilePay or in advance to P-klubi’s account.

MobilePay: 98232

Bank transfer:
Recipient: Turun yliopiston Politiikan tutkimuksen klubi ry.
Account number: [REDACTED]
Reference number: 2005 20225

You can sign up for the picnic sitting party immediately at https://forms.gle/SRHjFUYv9bmJ1QdV8 Enrollment ends on May 15th.
Buses 50 and 51 from the Market square run to Aurinkolahti, get off the bus at end of the line. From there it is a 200 meter walk to the destination.
